ai4bharat/Pralekha huggingface dataset:
அறிவியல் மற்றும் தொழில்நுட்பத்துறை
சிஎஸ்ஐஆர்- இன் பிரபல அறிவியல் இதழான ‘விஞ்ஞான பிரகதி’ ‘ராஜ்பாஷா கீர்த்தி விருது’ பெற்றது
சிஎஸ்ஐஆர்-இன் பிரபல அறிவியல் இதழான "விஞ்ஞான பிரகதி" புதிய வரலாற்றை படைத்துள்ளது. இந்த இதழ் தேசிய ராஜ்பாஷா கீர்த்தி விருதை  பெற்றுள்ளது சூரத்தில் உள்ள பண்டிட் தீன் தயாள் உபாத்யாய் உள்விளையாட்டு அரங்கில் செப்டம்பர் 14, 15 ஆகிய தேதிகளில் நடைபெற்ற இரண்டாவது அகில இந்திய ராஜ்பாஷா சம்மேளன கூட்டத்தில் இந்த விருது வழங்கப்பட்டது. மத்திய அரசின் உள்துறை அமைச்சகத்தின் கீழ் இயங்கும் அலுவல் மொழி துறை ஏற்பாடு செய்திருந்த இந்த நிகழ்ச்சியில் சுமார் 9000 பார்வையாளர்கள் கலந்து கொண்டனர்.
சிஎஸ்ஐஆர்-ன் தேசிய அறிவியல் தொடர்பு மற்றும் கொள்கை ஆராய்ச்சி நிறுவனத்தின் இயக்குனர் பேராசிரியர் ரஞ்சனா அகர்வால், மத்திய உள்துறை அமைச்சர் திரு அமித் ஷா முன்னிலையில் இந்த பெருமைமிக்க ராஜ்பாஷா கீர்த்தி விருதை பெற்றார்
குஜராத் மாநில முதலமைச்சர் திரு பூபேந்திரபாய் படேல் மற்றும் ல அமைச்சர்கள், நிகழ்ச்சியில் கலந்து கொண்டனர்.
விஞ்ஞான பிரகதி இதழின் உள்ளடக்கங்கள் இளைஞர்களிடையே அறிவியல் பற்றிய ஆர்வத்தைத் தூண்டுவதை நோக்கமாகக் கொண்டுள்ளன.
இந்தியாவின் சிறந்த பிரபலமான அறிவியல் இதழ்களில் ஒன்றான இது, இந்தியா மற்றும் உலகம் முழுவதும் உள்ள குழந்தைகள், ஆசிரியர்கள், ஆராய்ச்சியாளர்கள் மற்றும் பொதுமக்கள் மத்தியில் பிரபலமாக உள்ளது. அறிவியல் மற்றும் தொழில்துறை ஆராய்ச்சி கவுன்சில்  இந்த இதழை 1952 இல் வெளியிடத் தொடங்கியது. இது ஏழு தசாப்தங்களின் பாரம்பரியத்தைக் கொண்டுள்ளது.
மேலும் விவரங்களுக்கு இந்த ஆங்கில செய்திக்குறிப்பைக் காணவும் https://www.pib.gov.in/PressReleasePage.aspx?PRID=1860013
தேர்தல் ஆணையம்
தேர்தல் நடத்தை விதி மீறல் குறித்து பொதுமக்கள் புகார் செய்ய “cVIGIL” என்னும் செல்போன் செயலியை இந்திய தேர்தல் ஆணையம் தொடங்கியுள்ளது
தேர்தல்களின் போது நடைபெறும் நடத்தை விதிமீறல்கள் குறித்து பொதுமக்கள் புகார் செய்ய ஏதுவாக, “cVIGIL” எனப்படும் செல்போன் செயலியை தலைமைத் தேர்தல் ஆணையர் திரு. ஓ. பி. ராவத், தேர்தல் ஆணையர்கள் திரு. சுனில் அரோரா, திரு. அசோக் லவாசா ஆகியோர் இன்று தொடங்கி வைத்தனர்.
சிவிஜில் எனப்படும் செல்போன் செயலி எளிதில் பயன்படுத்துவதற்கு ஏற்ற வகையில் உருவாக்கப்பட்டுள்ள ஆன்ட்ராய்டு செயலியாகும். தேர்தல்கள் அறிவிக்கப்படும்போது மட்டும் இது இயங்கும். இருப்பினும், செயலியின் பீட்டா பதிப்பு பொதுமக்களுக்கு கிடைக்கும் வகையில் ஏற்பாடு செய்யப்படும். தேர்தல் பணியாளர்கள் இதனை பதிவிறக்கம் செய்து அதன் அம்சங்களைத் தெளிவாகப் புரிந்து கொண்டு மாதிரி தரவுகளை அனுப்புவார்கள்.
இந்த செயலியைப் பயன்படுத்துவதற்கு கேமரா, நல்ல இணையதள இணைப்பு, ஜி.பி.எஸ் அணுக்கத்துடன் கூடிய ஆன்ட்ராய்டு ஸ்மார்ட் ஃபோன் அவசியமாகும். இதன் இயக்கு முறைக்கு அதிநவீன ஆன்ட்ராய்டு ஜெல்லிபீன் மற்றும் அதற்கு மேலான பதிப்பாக இருப்பது அவசியம். அனைத்து அதி நவீன ஆன்ட்ராய்டு ஸ்மார்ட் ஃபோன்களிலும் இந்த செயலி செயல்படும்.
பிரதமர் அலுவலகம்
மகாராஷ்டிரா, சோலாப்பூரில் சாலை இணைப்பு, ஏழைகளுக்கு வீட்டுவசதி மற்றும் கழிவுநீர் வசதிகள் மேம்பாடு.
சோலாப்பூரில் பல்வேறு முக்கிய திட்டங்களை பிரதமர் நாளை துவக்கிவைக்கிறார்.
பிரதமர் வீட்டுவசதி திட்டத்தின்கீழ், 30,000 வீடுகளுக்கு பிரதமர் நாளை அடிக்கல் நாட்டுவார்.
பூமிக்கு கீழ் உள்ள கழிவுநீர் அகற்று முறை மற்றும் கழிவுநீர் சுத்திகரிப்பு கூடங்கள் நாளை திறக்கப்படும்.
புதிய என்.ஹெச்-52: சோலாப்பூர்-துல்ஜாப்பூர்- ஒஸ்மானாபாதின் நான்கு வழி சாலை நாட்டுக்கு அர்ப்பணிக்கப்படும்.
பிரதமர் திரு. நரேந்திர மோடி மகாராஷ்டிராவின் சோலாப்பூருக்கு நாளை பயணம் மேற்கொள்ளவுள்ளார். அங்கு அவர் பல்வேறு வளர்ச்சித் திட்டங்களை துவக்கிவைத்து, பிற வளர்ச்சித் திட்டங்களுக்கு அடிக்கல் நாட்டுகிறார்.
சாலைப் போக்குவரத்து இணைப்பை மேம்படுத்தும் வகையில், என்.ஹெச்-211–ன்  சோலாப்பூர்-துல்ஜாப்பூர்- ஒஸ்மானாபாதின் நான்கு வழி சாலையை பிரதமர் நாட்டுக்கு அர்ப்பணிப்பார். மகாராஷ்டிராவின் மாரத்வாலா பகுதியுடன் சோலாப்பூரின் போக்குவரத்தை மேம்படுத்தும் வகையில் இந்த நான்கு வழி சோலாப்பூர்-ஒஸ்மானாபாத் நெடுஞ்சாலை அமைக்கப்பட்டுள்ளது.
பிரதமர் வீட்டுவசதி திட்டத்தின்கீழ், பிரதமர் 30,000 வீடுகள் கட்ட அடிக்கல் நாட்டவுள்ளார். குப்பை சேகரிப்போர், ரிக்சா ஓட்டுநர், ஜவுளித் தொழிலாளர்கள், பீடித் தொழிலாளர்கள், போன்ற வீடில்லா ஏழை மக்களுக்கு இது உதவும். இத்திட்டத்தின் ஒட்டுமொத்த செலவு ரூ. 1811.33 கோடி ஆகும். இதில் 750 கோடியை மத்திய மற்றும் மாநில அரசுகள் நிதியுதவியாக வழங்கும்.
தனது தூய்மை இந்தியா கனவை பின்பற்றும் வகையில், பிரதமர் சோலாப்பூரில் பூமிக்கு கீழ் அமைக்கப்பட்டுள்ள கழிவுநீர் அகற்றும் கட்டமைப்பு மற்றும் மூன்று கழிவுநீர் சுத்திகரிப்பு கூடங்களை நாட்டுக்கு அர்ப்பணிப்பார். இது நகரத்தின் கழிவுநீர் வசதியை அதிகரித்து தூய்மையை மேம்படுத்துகிறது. தற்போதுள்ள முறை மாற்றியமைக்கப்பட்டு, சாக்கடை குழாய்களை இணைக்கும் திட்டம் அம்ருத் இயக்கத்தின்கீழ் அமலாக்கம் செய்யப்படும்.
சோலாப்பூர் அதிநவீன நகரம் திட்டத்தின் மண்டலம் சார்ந்த வளர்ச்சியின்கீழ், , உஜானி அணையிலிருந்து சோலாப்பூர் நகரத்திற்கு குடிநீர் விநியோகத்தை அதிகரிக்கப்பது, அம்ருத் இயக்கத்தின்கீழ், பூமிக்கு அடியில் கழிவுநீர் முறை திட்டம், ஆகியவற்றை ஒருங்கிணைத்து விநியோகம் மற்றும் கழிவுநீர் சுத்திகரிப்பு முறை” திட்டத்தின் அடிக்கலை பிரதமர் நாட்டுவார். அதிநவீன நகர இயக்கத்தின்கீழ், இத்திட்டத்திற்காக ரூ.244 கோடி வழங்கப்பட்டுள்ளது. தொழில்நுட்பத்தைப் பயன்படுத்தி குடிமக்களுக்கு உதவும் வகையில் இந்தத் திட்டம் சேவைத் துறையில் பெரும் வளர்ச்சியை ஏற்படுத்தி, பொதுமக்களின் சுகாதாரத்தையும் மேம்படுத்தும்.
இதன்பிறகு பிரதமர் பொதுக்கூட்டம் ஒன்றில் உரையாற்றவுள்ளார். இது இந்நகரத்திற்கு பிரதமரின் இரண்டாவது பயணமாகும். இதற்கு முன்பு ஆகஸ்ட் 16, 2014 அன்று இந்நகரத்திற்கு பயணம் மேற்கொண்ட பிரதமர், என்.ஹெச்-9 கர்நாடகா எல்லை / சோலாப்பூர் – மகாராஷ்டிரா நான்கு வழித் திட்டத்திற்கு அடிக்கல் நாட்டி, 765 கிலோவாட் திறன்கொண்ட சோலாப்பூர்-ராய்ச்சூர் மின்னணு பரிமாற்ற வழித்தடத்தை நாட்டுக்கு அர்ப்பணித்தார்.
சிறப்பு சேவைகள் மற்றும் கட்டுரைகள்
சென்னை விமான நிலையத்தில் 1.19 கிலோ தங்கம் பறிமுதல்
சென்னை விமான நிலையத்தில் சுங்கத் துறை அதிகாரிகள் நேற்று நடத்திய சோதனையில், 1.19 கிலோ தங்கம் பறிமுதல் செய்யப்பட்டது. இதன் மதிப்பு ரூ.59.85 லட்சம்.
துபாயில் இருந்து சென்னை வரும் விமானத்தில் தங்கம் கடத்தி வரப்படுவதாக கிடைத்த தகவலையடுத்து, சுங்கத் துறை அதிகாரிகள் நேற்று சோதனையில் ஈடுபட்டனர்.
துபாயில் இருந்து வந்த இண்டிகோ விமானத்தில் சோதனை நடத்தப்பட்டது. அப்போது பயணிகள் இருக்கை ஒன்றின் அடியில், துணிப்பை ஒன்று மறைத்து வைக்கப்பட்டிருந்தது கண்டுபிடிக்கப்பட்டது. அதில் சுமார் 6 தங்க துண்டுகள் 1 கிலோ எடையில் இருந்தன. இதன் மதிப்பு ரூ.50 லட்சம். இதை யாரும் உரிமை கோரவில்லை.
பிளை துபாய் விமானத்தில் வந்த வேலூரைச் சேர்ந்த விவேக் மனோகரன்  என்ற பயணியிடம் நடத்தப்பட்ட சோதனையில், அவர் அணிந்திருந்த செருப்பில் 199 கிராம் எடையில், தங்க துண்டுகள் மறைத்து வைக்கப்பட்டிருந்தன. இவற்றின் மதிப்பு 9.85 லட்சம்.
நேற்று மொத்தம் 1.19 கிலோ தங்கம் பறிமுதல் செய்யப்பட்டது. இவற்றின் மதிப்பு ரூ.59.85 லட்சம். இச்சம்பவம் குறித்து மேலும் விசாரணை நடப்பதாக சென்னை சர்வதேச விமான நிலைய சுங்க ஆணையர் வெளியிட்டுள்ள செய்தி குறிப்பில் தெரிவித்துள்ளார்.
(Visitor Counter : 31
மின்னணு மற்றும் தகவல் தொழில்நுட்பம்
800 மில்லியன் பிராட்பேண்ட் பயனாளர்களுடன் உலகின் மிகப்பெரிய ‘இணைந்த’ நாடாக இந்தியா திகழ்கிறது: மத்திய இணையமைச்சர் திரு ராஜீவ் சந்திரசேகர்
சுமார் 800 மில்லியன் பிராட்பேண்ட் பயனாளர்களுடன் உலகின் மிகப்பெரிய ‘இணைந்த’ நாடாக இந்தியா தற்போது திகழ்வதாக மத்திய மின்னணு மற்றும் தகவல் தொழில்நுட்பம், திறன் மேம்பாடு மற்றும் தொழில்முனைவு இணையமைச்சர் திரு ராஜீவ் சந்திரசேகர் கூறியுள்ளார்.
‘இந்தியாவிற்கு அதிகாரமளிப்பதற்கு தொழில்நுட்ப யுகத்தின் பயன்பாடு’ என்ற கருப்பொருளில் நேற்று நடைபெற்ற இந்திய இணைய ஆளுகை மன்றம் 2022-இன் நிறைவு விழாவில் உரையாற்றுகையில் அவர் இவ்வாறு தெரிவித்தார். மின்னணு மற்றும் தகவல் தொழில்நுட்ப அமைச்சகத்தின் செயலாளர் திரு அல்கேஷ் குமார் ஷர்மா மற்றும் பலர் இந்நிகழ்ச்சியில் பங்கேற்றனர்.
பாரத் நெட் திட்டத்தின் கீழ் ஊரகப் பகுதிகளில் மிக அதிகளவில் பிராட்பேண்ட் இணைப்புகள் மற்றும் ஐந்தாம் தலைமுறை இணைப்புகள் முதலியவை 1.2 பில்லியன் இந்திய பயனாளர்களை உருவாக்குவதுடன் சர்வதேச இணைய உலகில் மிகப்பெரிய பங்கு வகிக்கும் என்றும் அமைச்சர் திரு ராஜீவ் சந்திரசேகர் கூறினார். மேம்படுத்தப்பட்ட ஒழுங்குமுறை கொள்கைகளும், தொழில்நுட்ப புதிய கண்டுபிடிப்புகளும் விரைவில் கொண்டுவரப்பட இருப்பதாக அவர் தெரிவித்தார்.
இந்தியாவின் டிஜிட்டல் பொருளாதாரம் மற்றும் ஆளுகையின் மாதிரியில் தங்கள் நாடுகளை மாற்ற விரும்பும் சர்வதேச தெற்கு நாடுகளுக்கு ஆதரவளிக்க இந்தியா தயாராக இருப்பதாக பிரதமர் ஜி20 தலைமைத்துவத்தின் போது அறிவித்திருந்ததை அமைச்சர் நினைவுகூர்ந்தார். இணையம் வளர்வதையும், புதிய கண்டுபிடிப்புகள் வளர்ச்சி பெறுவதையும் உறுதி செய்யும் அதே வேளையில், இந்தியாவின் அனைத்து டிஜிட்டல் பயனாளர்களுக்கும் பாதுகாப்பு மற்றும் நம்பகத்தன்மை அளிக்கப்பட வேண்டும் என்று அவர் வலியுறுத்தினார்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 186.54 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 11,542 கொவிட் சிகிச்சை பெறுபவர்கள் எண்ணிக்கை 0.03 சதவிதமாக உள்ளது.
குணமடைந்தோர் விகிதம் தற்போது 98.76 சதவீதம்
கடந்த 24 மணி நேரத்தில் 1,985 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,25,10,773 என அதிகரித்துள்ளது.
கடந்த 24 மணி நேரத்தில் 2,183 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.83 சதவீதம் ஆகும்
வாராந்திர பாதிப்பு விகிதம் 0.32 சதவீதம் ஆகும்
இதுவரை மொத்தம் 83.21 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 2,61,440 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1817639
சுகாதாரம் மற்றும் குடும்ப நலத்துறை அமைச்சகம்
ஒமிக்ரான் தொற்று உருவாகி இருப்பது மற்றும் தடுப்பூசியில் முன்னேற்றப் பின்னணியில் மாநிலங்கள் மற்றும் யூனியன் பிரதேசங்களுடன் கொவிட்-19 பொது சுகாதார நிலைமை பற்றி மத்திய அரசு ஆய்வு செய்துள்ளது
கொவிட்-19-ன் உருமாறிய ஒமிக்ரான் தொற்றினை தடுக்க பொது சுகாதார ஏற்பாட்டுப் பணிகளை மத்திய சுகாதாரத்துறை செயலாளர் திரு.ராஜேஷ் பூஷன் இன்று ஆய்வு செய்தார். மாநிலங்கள் மற்றும் யூனியன் பிரதேசங்களின் சுகாதாரத் துறை செயலாளர்கள், தேசிய சுகாதார இயக்கத்தின் மேலாண்மை இயக்குனர்கள் ஆகியோருடன் காணொலி காட்சி மூலம் நடைபெற்ற ஆய்வுக் கூட்டத்தில் ஐசிஎம்ஆர் தலைமை இயக்குனர் டாக்டர் பல்ராம் பார்கவா உள்ளிட்டோர் கலந்து கொண்டனர்.
கொவிட் தடுப்புக்குரிய நடைமுறைகள், பரிசோதனை, தொடர்புகண்டறிதல், சிகிச்சை, தடுப்பூசி, ஆகிய 5 முனை உத்தியைப் பயன்படுத்துவது குறித்து இந்தக் கூட்டத்தில் ஆய்வு செய்யப்பட்டது.
நோய் தொற்று பாதித்தவர்களை தனிமைப்படுத்துதல் மற்றும் மருத்துவமனை சிகிச்சைக்காக சந்தேகப்படும் நோயாளிகளை முன்கூட்டியே அடையாளம் கண்டு பரிசோதனைகளை விரிவுபடுத்தவும், கண்காணிப்பை உறுதிப்படுத்தவும் மாநில மற்றும் யூனியன் பிரதேச அரசுகள் வலியுறுத்தப்பட்டன. அனைத்து மாவட்டங்களிலும் பிடி-பிசிஆர் பரிசோதனைக் கருவி இருப்பை உறுதி செய்யுமாறு அவை அறிவுறுத்தப்பட்டன. நோயாளிகள் அதிகரிக்கும் நிலை ஏற்பட்டால் சமாளிப்பதற்கு ஏற்ப அனைத்து மருத்துவமனைகளிலும் உள்கட்டமைப்பு வசதிகளை உறுதிப்படுத்துமாறும் அறிவுறுத்தப்பட்டது.
தடுப்பூசி குறித்த வதந்திகளைக் களையவும், தடுப்பூசி குறித்த தயக்கத்தைப் போக்கவும் தொடர்ச்சியான செய்தியாளர் சந்திப்பின் மூலம் சான்றாதார தகவல் விழிப்புணர்வு முகாம் நடத்த மாநிலங்கள் / யூனியன் பிரதேசங்கள் அறிவுறுத்தப்பட்டன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1779661
(Visitor Counter : 128
பிரதமர் அலுவலகம்
பிரதமர் திரு நரேந்திர மோடி, போலந்து அதிபர் திரு ஆன்ட்ரஸெஜ் துடா ஆகியோர் இடையிலான தொலைபேசி உரையாடல்
பிரதமர் திரு நரேந்திர மோடி இன்று போலந்து அதிபர் திரு ஆன்ட்ரஸெஜ் துடாவை தொலைபேசியில் தொடர்பு கொண்டு பேசினார்.
உக்ரைனிலுள்ள இந்தியர்கள் இடம் பெயர்ந்து வரும்போது அவர்களுக்கு விசா தளர்வுகள் அளித்து, அவர்கள் இந்தியா திரும்ப உதவியதற்காக போலந்து அதிபருக்கு பிரதமர் நன்றி தெரிவித்தார். இந்த கடினமான சூழ்நிலையில் போலந்து மக்கள் இந்தியர்களிடம் காட்டிய அன்புக்கும் அவர் நன்றியை தெரிவித்தார்.
2001-ம் ஆண்டு குஜராத் பூகம்பத்தின்போது போலந்து அளித்த உதவியை நினைவு கூர்ந்த பிரதமர், இரு நாடுகளுக்குமிடையே நிலவி வரும் பாரம்பரிய நட்புறவை சுட்டிக்காட்டினார்.
உக்ரைனிலிருந்து, போலந்து வந்த இந்தியர்களை திரும்ப அழைத்து வருவதற்காக, மத்திய சாலைப் போக்குவரத்து மற்றும் நெடுஞ்சாலைத் துறை இணையமைச்சர் ஜென்ரல் வி.கே. சிங்கை போலந்துக்கு தமது சிறப்புத் தூதராக அனுப்பி வைத்துள்ளதை போலந்து அதிபரிடம் தெரிவித்தார்.
உக்ரைனில் நடைபெற்று வரும் வன்முறையை கைவிட்டு, போர் நிறுத்தத்தை மேற்கொண்டு பேச்சுவார்த்தைக்கு திரும்ப வேண்டுமென்ற இந்தியாவின் தொடர் வேண்டுகோளையும் பிரதமர் வெளியிட்டார். நாடுகளின் இறையாண்மை மற்றும் பிராந்திய ஒருமைப்பாட்டுக்கு மதிப்பு கொடுத்து முக்கியத்துவம் அளிக்க வேண்டும் எனவும் பிரதமர் மோடி வலியுறுத்தினார்.
நிதி அமைச்சகம்
வடகிழக்கு மாநிலங்களின் வளர்ச்சிக்கான 1500 கோடி ரூபாய் நிதி ஒதுக்கீட்டில் புதிய திட்டம் அறிவிக்கப்பட்டுள்ளது
பிரதமரின் வடகிழக்கு மாநிலங்களின் வளர்ச்சிக்கான திட்டத்தின்கீழ் நிதிக் கட்டமைப்பு மற்றும் சமூக மேம்பாட்டுத் திட்டங்களுக்கு தொடக்க நிலையில் 1500 கோடி ரூபாய் நிதி ஒதுக்கீடு செய்யப்பட்டுள்ளது. இதன்மூலம் இளைஞர்கள் மற்றும் மகளிருக்கான வாழ்வாதார நடவடிக்கைகள் மேம்படும் என்றும், பல்வேறு துறைகளில் உள்ள இடைவெளிகள் பூர்த்தி செய்யப்படும் என்றும் தெரிவிக்கப்பட்டுள்ளது.
பிரதமர் அலுவலகம்
84-வது சிஆர்பிஎஃப் தின அணிவகுப்புக்காக பிரதமர் சிஆர்பிஃபிற்குப் பாராட்டு
சத்தீஸ்கர் மாநிலம் ஜக்தல்பூரில் உள்ள சிஆர்பிஎஃப் முகாமில் நடைபெற்ற 84-வது சிஆர்பிஎஃப் தின அணிவகுப்புக்காக பிரதமர் திரு.நரேந்திர மோடி சிஆர்பிஎஃபிற்கு பாராட்டு தெரிவித்தார்.
சத்தீஸ்கர் மாநிலம் பஸ்தாரில் முதன்முறையாக சிஆர்பிஎஃப் தின அணிவகுப்பு நடைபெற்றது. இது குறித்து சிஆர்பிஎஃப் வெளியிட்ட ட்விட்டர் பதிவுக்குப் பதிலளித்த பிரதமர், ”சிஆர்பிஎஃப்-ன் அற்புதமான நிகழ்வு. இந்த சிறப்புமிக்க படைக்குப் பாராட்டுக்கள்” எனப் பதிவிட்டுள்ளார்.
சுகாதாரம் மற்றும் குடும்ப நலத்துறை அமைச்சகம்
1.64 கோடிக்கும் அதிகமான கொவிட் தடுப்பூசிகள் மாநிலங்களிடமும், யூனியன் பிரதேசங்களிடமும் கையிருப்பு
கொவிட்-19 பெருந்தொற்றைக் கட்டுப்படுத்தும் முயற்சியில் மத்திய அரசு இதுவரை, 23 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், இலவசமாக வழங்கியுள்ளது.
இன்று காலை 8 மணி வரையிலான தரவுகளின் அடிப்படையில், மொத்தம் 21,71,44,022 டோஸ் தடுப்பூசிகள்  பயன்படுத்தப்பட்டுள்ளன.
சுமார் 1.64 கோடி  கொவிட் தடுப்பூசி டோஸ்கள், மாநிலங்கள் மற்றும் யூனியன் பிரதேசங்களின் கையிருப்பில் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1723633
----
(
மனித வள மேம்பாட்டு அமைச்சகம்
அனைத்து குழந்தைகளுக்கும் கல்வி வழங்குதல்
மாநிலங்களவையில் கேள்வி ஒன்றுக்கு மத்திய கல்வித்துறை இணையமைச்சர் திருமதி.அன்னபூர்ணா தேவி, எழுத்து மூலம் தாக்கல் செய்த பதிலில் கூறியதாவது:
குழந்தைகளுக்கு இலவச மற்றும் கட்டாய கல்வி வழங்கும் உரிமை சட்டம் 2009, 6 வயது முதல் 14 வயதுக்கு உட்பட்ட ஒவ்வொரு குழந்தைக்கும் அருகில் உள்ள பள்ளியில் கட்டாய ஆரம்ப கல்வியை சம்பந்தப்பட்ட அரசு இலவசமாக வழங்குவதை கட்டாயமாக்குகிறது.
மாநிலங்கள் / யூனியன் பிரதேசங்கள் தெரிவித்துள்ள ஆண்டு செயல் திட்டம் மற்றும் பட்ஜெட் தகவல்படி, 2021-22ம் ஆண்டில் நாட்டில் உள்ள 97.49 சதவீத குழந்தைகளுக்கு ஆரம்ப பள்ளிகளிலும், 97.01 சதவீத குழந்தைகளுக்கு நடுநிலைப் பள்ளிகளிலும் கல்வி கற்பிக்கப்படுகிறது. மீதமுள்ளவர்கள் பள்ளிகள் தொடங்க சாத்தியமில்லாத தொலைதூர பகுதிகளில் வசிப்பவர்கள்.
பள்ளிப்படிப்பை நிறுத்தும் குழந்தைகளின் எண்ணிக்கையை குறைக்கவும், புதிய பள்ளிகளை திறக்கவும், பள்ளி கட்டமைப்பை மேம்படுத்தவும், சீருடைகள், புத்தகங்களை இலவசமாக வழங்கவும் முழுமையான கல்வி திட்டத்தின் கீழ், மாநிலங்கள் மற்றும் யூனியன் பிரதேசங்களுக்கு நிதியுதவி அளிக்கப்படுகிறது.
பள்ளி செல்லாதவர்களுக்கு சிறப்பு பயிற்சி மையங்களில் பயிற்சிகள் அளிக்கப்படுகின்றன. மேலும் சிறப்பு குழந்தைகளுக்கான நிதியுதவியும், புத்தகம் உள்ளிட்ட உபகரணங்களும் வழங்கப்படுகிறது. மாற்றுத் திறனாளி பெண் குழந்தைகளுக்கு கல்வி கற்பதற்கான பொருட்கள் மற்றும் உதவித் தொகையும் வழங்கப்படுகிறது.
பிரதமரின் போஷான் சக்தி நிர்மான் திட்டத்தின் கீழ், அரசு மற்றும் அரசு உதவி பெறும் பள்ளிகளில் ஒரு வேளை சூடான உணவு அளிக்கப்படுகிறது.
முழுமையான கல்வி திட்டத்தின் கீழ், பள்ளியில் பயிலாத 16 முதல் 19 வயது வரையிலான சமூக பொருளாதாரத்தில் பின்தங்கிய குழந்தைகள், திறந்த வெளி பள்ளி முறையில் கல்வி கற்க, 2021-22ம் நிதியாண்டில் முதல் முறையாக தலா ரூ.2 ஆயிரம் ஆண்டு உதவித் தொகை வழங்கப்பட்டது. பொருளாதார ரீதியாக பின்தங்கியுள்ளவர்கள் 8ம் வகுப்புக்கு மேல் கல்வியை தொடர தேசிய கல்வி உதவித் தொகையும் வழங்கப்படுகிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1784244
ரசாயனம் மற்றும் உரங்கள் அமைச்சகம்
கொரோனா வைரஸை கட்டுப்படுத்துவதற்கான மருந்துக்கு தட்டுப்பாடு இல்லை: திரு.சதானந்த கவுடா
கொரோனா வைரஸை கட்டுப்படுத்துவதற்கான மருந்துப் பொருட்களுக்கு நாட்டில் தட்டுப்பாடு ஏதுமில்லை என மத்திய ரசாயனம் மற்றும் உரத்துறை அமைச்சர் திரு வி சதானந்த கவுடா தெரிவித்துள்ளார்.
குஜராத் மாநிலம் காந்திநகரில் இன்று மருந்துப் பொருட்கள் மற்றும் மருத்துவ சாதனங்கள் தொடர்பான மாநாட்டைத் தொடங்கிவைத்துப் பேசிய அவர், கொரோனா வைரஸ் தொடர்பாக மத்திய அரசு மேற்கொண்ட தீவிர கண்காணிப்பு நடவடிக்கைகள் காரணமாக, இந்தியாவில் இந்நோய் பரவாமல் கட்டுப்படுத்துவதில் அரசு வெற்றி பெற்றிருப்பதாகக் கூறினார்.
இந்நோய் மருந்து தயாரிப்புத் துறையினருக்கு பெரும் சவாலாக உருவெடுத்துள்ளதாகக் குறிப்பிட்ட அவர், அதேவேளையில், இத்துறையினருக்கு பெரும் வாய்ப்பையும் ஏற்படுத்திக் கொடுத்திருப்பதாகக் கூறினார். அரசு, மருத்துவமனைகள் மற்றும் மருத்துவ ஆராய்ச்சி நிறுவனங்கள், மருந்து தயாரிப்புத் துறையினர் முழு அளவிலான ஆயத்த நிலையை மேற்கொண்டு இருப்பதாகவும் அவர் தெரிவித்தார்.
மருந்து தயாரிப்பு தொழில்துறையில் வெளிநாட்டு இறக்குமதிகளை சார்ந்திருக்கும் நிலையைக் குறைத்து, உள்நாட்டிலேயே அவற்றை உற்பத்தி செய்து, தன்னிறைவு நிலையை அடைய வேண்டியது அவசியம் என்றும் திரு.சதானந்த கவுடா குறிப்பிட்டார்.
அதிகரித்து வரும் மக்கள் தொகை மற்றும் உடல் ஆரோக்கியம் தொடர்பாக, மக்களிடையே அதிகரித்து வரும் விழிப்புணர்வு காரணமாக மருந்து தயாரிப்புத் தொழிலில் வாய்ப்புகள் நிறைந்திருப்பதாகவும் அவர் சுட்டிக்காட்டினார். இந்த வாய்ப்புகளை முறையாகப் பயன்படுத்திக் கொண்டால், 2025 ஆம் ஆண்டு வாக்கில், இந்திய மருந்து தயாரிப்புத் தொழில் 100 பில்லியன் டாலர் அளவிற்கும், மருத்துவ சாதன தயாரிப்புத் தொழில் 50 பில்லியன் டாலர் அளவிற்கும் சந்தை வாய்ப்புகளைக் கொண்டிருப்பதாகவும் மத்திய அமைச்சர் கூறினார். எனவே, மாபெரும் மருந்து தயாரிப்பு மற்றும் மருத்துவ சாதன தயாரிப்பு தொழில் பூங்காக்களை அமைப்பதற்கான பணிகளில் மத்திய அரசு மும்முரமாக ஈடுபட்டுள்ளதாகவும் தெரிவித்தார். இத்தகைய தொழில் பூங்காக்களை அமைக்க தமிழ்நாடு, ஆந்திரா, தெலங்கானா, குஜராத், இமாச்சலப் பிரதேச மாநிலங்களிலிருந்து கோரிக்கை வந்திருப்பதாகவும், இதுபோன்ற பூங்காக்களில் பொது வசதி மையங்களை ஏற்படுத்த மாநில அரசுகளுக்கு மத்திய அரசு நிதியுதவி வழங்கும் என்றும் அவர் தெரிவித்தார்.
வணிகம் மற்றும் தொழில்துறை அமைச்சகம்
2023 ஏப்ரல் மாதத்திற்கான 8 முக்கிய உற்பத்தித் துறைகளின் சராசரி வளர்ச்சி விகிதம் 3.5 சதவீதம் அதிகரிப்பு
2023 ஏப்ரல் மாதத்தில் முந்தையை 2022 ஏப்ரல் மாதத்தை ஒப்பிடுகையில், 8 முக்கிய உற்பத்தித் துறைகளின் வளர்ச்சி விகிதம் 3.5 சதவீதம் அதிகரித்துள்ளது.
உரம், எஃகு, சிமெண்ட், நிலக்கரி ஆகிய துறைகளின் உற்பத்தி கடந்த ஆண்டு ஏப்ரல் மாதத்தை ஒப்பிடுகையில், இந்த ஆண்டு அதிகரித்துள்ளது. கச்சா எண்ணெய், இயற்கை எரிவாயு, பெட்ரோலிய சுத்திகரிப்புப் பொருட்கள், மின்சாரம் ஆகியவற்றின் உற்பத்தி சற்று சரிந்துள்ளது.
நிலக்கரி உற்பத்தி முந்தைய ஆண்டைக் காட்டிலும் 9 சதவீதமும், உர உற்பத்தி 23.5 சதவீதமும், எஃகு உற்பத்தி 12.1 சதவீதமும், சிமெண்ட் உற்பத்தி 11.6 சதவீதமும் அதிகரித்துள்ளது.
கச்சா எண்ணெய் உற்பத்தி 3.5 சதவீதமும், இயற்கை எரிவாயு உற்பத்தி 2.8 சதவீதமும், பெட்ரோலிய சுத்திகரிப்புப் பொருட்களின் உற்பத்தி 1.5 சதவீதமும், மின்னுற்பத்தி 1.4 சதவீதமும் குறைந்துள்ளது.
மத்திய அமைச்சரவை
இந்தியா மற்றும் உருகுவே இடையே சுங்க விவகாரங்களில் கூட்டுறவு மற்றும் பரஸ்பர உதவி தொடர்பான ஒப்பந்தத்திற்கு மத்திய அமைச்சரவை ஒப்புதல்
பிரதம மந்திரி திரு.நரேந்திர மோடி அவர்களின் தலைமையின் கீழ் கூடிய மத்திய அமைச்சரவை, இந்தியா மற்றும் உருகுவே இடையே சுங்க விவகாரங்களில் கூட்டுறவு மற்றும் பரஸ்பர உதவி தொடர்பான ஒப்பந்தத்தில் கையொப்பமிடுவதற்கும், பின்னேற்பிற்கும் ஒப்புதல் வழங்கியது.
சுங்கக் குற்றங்கள் தொடர்பான தடுப்பு மற்றும் விசாரணை குறித்த தகவல்கள் கிடைக்கப் பெறுவதற்கு இந்த ஒப்பந்தம் உதவும். மேலும், இந்த ஒப்பந்தம் வணிகத்தை எளிமையாக்கும் என எதிர்பார்க்கப்படுவதோடு, நாடுகளுக்கிடையே வணிகப் பொருட்களுக்கு துரிதமாக ஒப்புதல் வழங்குவதையும் உறுதி செய்யும்.
இந்த வரைவு ஒப்பந்தம், இரு நாடுகளுக்கிடையே சுங்கத்துறையிடம் உறுதியளிக்கப்பட்ட பொருட்களின் மதிப்பின் சரிதன்மை குறித்த தகவல்களை பரிமாறிக் கொள்ளுதல், பொருட்கள் உருவான இடம் குறித்த சான்றிதழை உறுதி செய்தல் மற்றும் வணிகம் செய்யப்படும் பொருட்களின் விவரம் போன்ற பிரிவுகள் குறித்த இந்திய சுங்கத் துறையின் கவலைகள் மற்றும் தேவைகளை பூர்த்தி செய்யும்.
பின்னனி:
லத்தின் அமெரிக்காவில் உள்ள வர்த்தக தொகுதியான மெர்கோசூர்-ல்  உறுப்பினர்களாக உள்ள நாடுகளில் ஒன்றான உருகுவே இந்தியாவின் முக்கிய வணிக பங்குதாரர் ஆகும். இந்தியா மெர்கோசூர் உடன் முன்னுரிமை வர்த்தக ஒப்பந்தத்தில் கையெழுத்திட்டுள்ளது. அது 01 ஜுன், 2009 முதல் நடைமுறைக்கு வந்துள்ளது. இந்தியா மற்றும் உருகுவே ஆகிய இரு நாடுகள் சுங்க அதிகாரிகளுக்கு இடையே தகவல் மற்றும் கண்காணிப்பு குறித்த தகவல் பரிமாற்றம் குறித்த சட்டபூர்வ கட்டமைப்பை உருவாக்குவதோடு மற்றும் சுங்கச் சட்டங்கள், சுங்கக் குற்றங்கள் தடுப்பு மற்றும் விசாரணை ஆகியவற்றை முறையாக செயல்படுத்த உதவுவதோடு, எளிதான வகையில் சட்டபூர்வமாக வர்த்தகத்தை மேற்கொள்ளவும் உதவும். முன்மொழியப்பட்டுள்ள ஒப்பந்தத்தின் வரைவு வரை இரு சுங்க நிர்வாகங்களின் ஒப்புதலுடன் முடிவு செய்யப்பட்டுள்ளது.
பிரதமர் அலுவலகம்
‘கும்பமேளாவில் உலகப் பங்களிப்பு’ நிகழ்ச்சியில் பிரதிநிதிகளிடையே பிரதமர் உரையாற்றினார்
பிரயாக்ராஜ் கும்பமேளாவில் பங்கேற்ற 188 நாடுகளைச் சேர்ந்த பிரதிநிதிகளைப் பாராட்டுவதற்காக தில்லியில் உள்ள வெளிநாடுவாழ் இந்தியர் மையத்தில் சிறப்பு நிகழ்ச்சி  ஒன்றுக்கு கலாச்சார உறவுகளுக்கான இந்தியக் கவுன்சில் இன்று ஏற்பாடு செய்திருந்தது.
188 பிரதிநிதிகளுடன் எடுக்கப்பட்ட வரலாற்றுச் சிறப்புமிக்க குழு புகைப்படத்தில் பிரதமர் திரு நரேந்திர மோடியும், வெளியுறவு அமைச்சர் திருமதி சுஷ்மா ஸ்வராஜூம் இணைந்தனர்.
இங்குக் கூடியிருந்தோரிடையே உரையாற்றிய பிரதமர் பிரயாக்ராஜ் கும்பமேளாவில் இருந்து திரும்பியுள்ள பிரதிநிதிகளை சந்திப்பது மகிழ்ச்சியாக உள்ளது என்றார்.
கும்பமேளாவை நேரடியாகப் பார்க்கும்வரை ஒருவரால் முழுமையாக அதனைப் பாராட்ட இயலாது. எவ்வளவு மகத்தான பாரம்பரியம் அது என்று அவர் கூறினார். ஆயிரக்கணக்கான ஆண்டுகளாக இடையீடு இல்லாமல் இந்தப் பாரம்பரியம் தொடர்கிறது என்றும் அவர் கூறினார்.
கும்பமேளா ஆன்மீகம் பற்றியது என்பதைப் போலவே, சமூக சீர்திருத்தம் பற்றியதும் ஆகும் என்று அவர் குறிப்பிட்டார். எதிர்காலத்திற்கான செயல் திட்டத்தை உருவாக்கவும், முன்னேற்றத்தைக் கண்காணிக்கவும், ஆன்மீகத் தலைவர்கள் மற்றும் சமூக சீர்திருத்தவாதிகள் விவாதிப்பதற்கான ஒரு அரங்காக கும்பமேளா திகழ்கிறது என்றும் அவர் தெரிவித்தார்.
கும்பமேளாவில் வாய்மை, ஆன்மீகம், கலாச்சார உணர்வு ஆகியவற்றுடன் நவீனம் மற்றும் தொழில்நுட்பத்தை இணைப்பதற்கான முயற்சி தற்போது நடைபெறுகிறது என்று பிரதமர் கூறினார். இந்தியா, அதன் நவீனத்திற்காகவும், வளமான பாரம்பரியத்திற்காகவும் உலகத்தால் அங்கீகரிக்கப்படுகிறது என்று அவர் தெரிவித்தார். உலகின் பல்வேறு பகுதிகளில் இருந்து வந்துள்ள பிரதிநிதிகளுக்கு நன்றி தெரிவித்த அவர், கும்பமேளாவின் வெற்றிக்கு இவர்களின் பங்கேற்பும் முக்கியமாக உள்ளது என்றார்.
இந்திய நாடாளுமன்றத் தேர்தல்களை “ஜனநாயகத்தின் கும்பமேளா” என்று பிரதமர் வர்ணித்தார். கும்பமேளாவைப் போலவே இந்திய நாடாளுமன்றத் தேர்தல்களும், பெரும் எண்ணிக்கை மற்றும் பாகுபாடேயில்லாமை என்பது உலகத்தை வியக்க வைக்கிறது என்று அவர் கூறினார். இந்தியா அதன் நாடாளுமன்றத் தேர்தலை நடத்துவதைக் காண்பதற்கும் கூட உலகம் முழுவதிலும் இருந்து மக்கள் வரவேண்டும் என்று அவர் கூறினார்.
இளைஞர் நலன் மற்றும் விளையாட்டு அமைச்சகம்
மத்திய சட்ட அமைச்சர் திரு அர்ஜூன் ராம் மேக்வால் அமைச்சகங்கள், வழக்கறிஞர்கள் மற்றும் நீதிபதிகளுக்கு இடையிலான பேட்மிண்டன் போட்டியைத் தொடங்கி வைத்தார்
ஆரோக்கியமான வாழ்க்கை முறையை ஊக்குவிக்கும் நோக்கில் செயல்படுத்தப்படும் ஃபிட் இந்தியா இயக்கம், சட்ட அமைச்சகத்துடன் இணைந்து நடத்தும் அமைச்சகங்கள், வழக்கறிஞர்கள் மற்றும் நீதிபதிகளுக்கு  இடையிலான இரண்டாவது பேட்மிண்டன் சாம்பியன்ஷிப் போட்டியை இன்று தொடங்கி வைத்தார். தில்லி தியாகராஜ் விளையாட்டு வளாகத்தில் இப்போட்டி நடைபெற்றது. இப்போட்டியில் நீதிபதிகள், வழக்கறிஞர்கள் மற்றும் மத்திய அரசின் பல்வேறு அமைச்சகங்களின் அதிகாரிகள் ஆர்வமுடன் பங்கேற்றனர்.
நிகழ்ச்சியில் பேசிய அவர், இந்தியாவில் நமது மகான்கள் மற்றும் முனிவர்கள் ஆரோக்கியமான வாழ்க்கை முறை குறித்து கற்பித்துள்ளதாகத் தெரிவித்தார். விளையாட்டின் மூலம் நாம் உடல் திறனுடன் இருக்க முடியும் என்று அவர் கூறினார்.
இந்நிகழ்ச்சியில் உச்ச நீதிமன்ற நீதிபதி விக்ரம் நாத், உச்ச நீதிமன்ற வழக்கறிஞர்கள் விகாஸ் சிங், பிரதீப் ராய் உள்ளிட்டோர் கலந்து கொண்டனர். உச்ச நீதிமன்ற வழக்கறிஞர்கள் சங்கத்தின் ஆதரவுடன் அமைச்சகங்களுக்கு இடையேயான போட்டி நடத்தப்படுவது இது இரண்டாவது முறையாகும். இதில் நீதிபதிகள், பல மூத்த வழக்கறிஞர்கள், பிரபலங்கள், இளம் வழக்கறிஞர்கள் மற்றும் பலர் பங்கேற்றனர்.
ஆடவர் மற்றும் பெண்கள் இரட்டையர் பிரிவுகளில் 64 அணிகள் பங்கேற்ற இப்போட்டியில் 128 வீரர்கள் பங்கேற்றனர்.
(
சுகாதாரம் மற்றும் குடும்ப நலத்துறை அமைச்சகம்
மாநிலங்கள், யூனியன் பிரதேசங்கள், தனியார் மருத்துவமனைகளின் வசம் 2.01 கோடி கொவிட் தடுப்பூசிகள் கையிருப்பு
நாடு தழுவிய தடுப்பூசித் திட்டத்தின் ஒரு பகுதியாக இந்திய அரசு இதுவரை, 36.97 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், இலவசமாக வழங்கியுள்ளது.
இன்று காலை 8 மணி வரையிலான தரவுகளின் அடிப்படையில், மொத்தம் 34,95,74,408 டோஸ் தடுப்பூசி  பயன்படுத்தப்பட்டுள்ளன.
சுமார் 2.01 கோடி  கொவிட் தடுப்பூசி டோஸ்கள், மாநிலங்கள், யூனியன் பிரதேசங்கள் மற்றும் தனியார் மருத்துவமனைகளின் கையிருப்பில் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1732739